lants houden omtrent drie dachmalen oft een boender gelegen
aen tselve block aen deen zijde en de heerlich van ijse op dande
in welcken gedinghe de voirs jan marcelis yesch als momboe sijns
wijfs zijns wijfs kynsgedeelte inde voirs goede ende meynde
dat hem tselve sculdich wae te volghen want jan haye
de voirs goede hielde voe ix mudden rox erflic die hem
vanden vors wilen henr gegeven waen in houweliker vorweerd
met zijnen wijve dochter des selfs wilen henr hoe wale
nochtan de selve goede ze wel beter waen en oic inden
vors houwelic bevorwert en besproken was dat jan haye de voirs
lix mudden rox nade doet des voirs henricx ende sijns wijfs inbringen
soude gelijc jan marcelijs met meer ande worde die hij inden rechte
alligheerde boet te thoenen meynende bij dien dat de voirs jan haye
oft jan vanden borchoven alse geleit de voirs goede inbringen soude
hij pnteerde desgelijx tsijne inne te bringhen des hij gehadt hadde
ende dat zij dan gelijc deylen deylden van boven neder vanden
welcken de voirs jan vanden borchoven de contrarie hielt seggen
dat jan mcelijs nymermeer thoenen en soude des hij hem
alse vanden inbringen vermeten hadde ende dede vort inden
rechte tezen eenen scepen brief van duysborch daer mede de
vors jan haye inde voirs genoempde goede gegoedt en geeerft
was int jaer ons hen duysent vierhondert en veertich vi dage
in oeghst vanden voirs henricken en in geheelen stoele des selfs
henricx van wiens zijden de voirs goede comen waen behoudelic
den selven henricken ende zijnd huysvrouwen hue hanteringhe
en gebruyck der selver goede alsoe lange als zij oft deen van hen
leven soude en zij den vors janne haye de voirs ix mudden rox
jaerlix wael betaelde ende vort op seke vorweerde inder
selver guedinghen begrepen die hier nae van woerde te woerde
volghen en es dese vort es noch vorweerde dat nade doot
des voirs henr ende zijnd huysvrouwen jan haye houden sal
alle dese voirs erve nade doot van hen beyden alse voe zijn
derde kynsgedeelte ende waert alsoe dat dese vors erve
beter vonden waen dan jans haye deede gedeelte gedraghen
soude tict afscheiden van huen live dats te weten dat alsoe goet